Park Ji-sung. Pak Ji Sung ( ; ; 25 fevral 1981 yil, Suvon, Koreya Respublikasi da tug'ilgan) — janubiy koreyalik futbolchi va yarim himoyachi . U 2005-2012 yillarda "Manchester Yunayted" va Koreya Respublikasi terma jamoasidagi o'yinlari bilan tanilgan va 100 ta o'yin o'tkazgan. Hozirda u "Manchester Yunayted" klubining global elchisi lavozimida ishlaydi Klubdagi faoliyati. "Manchester Yunayted". 2005 yilning yozida Pak 4 million funt evaziga Angliyaning "Manchester Yunayted" klubiga o'tdi. Pak “Manchester Yunayted” sardorlik bog‘ichini taqqan birinchi osiyolik futbolchi bo‘ldi. Bu 2005-yil 18-oktabrda "Lill"ga qarshi Chempionlar Ligasi o‘yinida, Rayan Giggz maydonni tark etganida sodir bo‘ldi. U "Yunayted" safidagi ilk golini 2005-yil 20-dekabrda "Birmingem Siti" ga qarshi Futbol Ligasi kubogining 5-tur uchrashuvida kiritdi . 2006-yil 9-aprelda Pak o‘zining Premyer-ligadagi ilk golini Londonning “Arsenal” jamoasi darvozasiga kiritdi . 2006/07 yilgi mavsumda Pak uzoq vaqt jarohat oldi, biroq Premyer-liga chempionligi medalini qo'lga kiritish uchun yetarlicha o'yin o'tkazdi. 2007 yil aprel oyida u Amerika Qo'shma Shtatlariga safar qildi va u yerda tizzasini operatsiya qildirdi . 2014 yil 14 mayda u nafaqaga chiqqanini e'lon qildi. Osiyoning eng ko'p sovrindori bo'lgan 33 yoshli janubiy koreyalik futbolchi tizzasidagi muammolar tufayli butsasini osib qo'yishga qaror qilganini aytdi. Yarim himoyachi o'zining so'nggi o'yinini 3-may kuni "PSV Eyndxoven" safida o'tkazdi va u "Kuinz Park Reynjers"dan ijara asosida o'tdi. “Men boshqa o'ynay olmayman degan xulosaga keldim. Tizzamning kuchsizligi tufayli yana bir mavsum chiday olmayman deb o'ylayman. Faoliyatimdan afsuslanmayman. Men hech qanday afsusni his qilmayapman”, dedi Pak, 2008 yilda Chempionlar ligasida g‘olib chiqqan ilk osiyolik futbolchi. Terma jamoadagi faoliyati. Pak Janubiy Koreya terma jamoasida 2000 yilda debyut qilgan. U dastlab yarim himoyachi sifatida o'ynadi. Gus Xiddink terma jamoaga kelib qo‘shilganidan so‘ng, Pak o'ng va chap qanotlarda, markazda, hamda hujumkor yarim himoyachi sifatida o‘ynay boshladi. Pak uchta jahon chempionatida qatnashgan: 2002, 2006 va 2010 yillarda, har bir chempionatda bittadan gol urgan. 2011 yil yanvar oyi oxirida Pak Janubiy Koreya terma jamoasidagi faoliyatini yakunlagani haqida e'lon qildi va buni Janubiy Koreyaning yosh futbolchilariga terma jamoada o'zini ko'rsatish imkoniyatini berish istagi bilan izohladi . Yutuqlar. Jamoa yutuqlari. Kioto Sanga PSV Eydxoven Manchester Yunayted Shimoliy Korea Termajamoasi